Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5228

d) amennyiben a kritikus hajtómű meghibásodás a leszállási elhatározási pont (LDP) után következik be, lehetséges legyen a leszállás és megállás a végső megközelítési és felszállási területen belül vagy a megszakított leszállás (átstartolás) végrehajtása és a repülési pályán levő összes akadály felett, a 4.1.2.1 és 4.1.2.2 pontokban meghatározott feltételek megtartása mellett. Megjegyzés: Az emelt szinten létesített helikopter repülőtérre vonatkozóan a légialkalmassági előírások megfelelő biztonsági határértéket állapítanak meg. 4.2 A 2. teljesítmény osztályú forgószárnyas légijármű üzemeltetése 4.2.1 Felszállás (A-6 és A-7 ábrák) A forgószárnyas légijármű felszállósúlya (tömege) olyan legyen, hogy ne lépje túl a repülésvégrehajtási kézikönyvben az alkalmazott eljárásra meghatározott maximális felszállósúlyt (tömeget), és a kritikus hajtómű meghibásodása esetén a működőképes hajtómű egységek megfelelő teljesítmény értékénél tegye lehetővé a 150 láb/perc emelkedési sebesség elérését a helikopter repülőtér felszínéhez viszonyított 300 m (1000 láb) magasságon. Ennek során vegyék figyelembe a 2.2 pontban meghatározott jellemzőket. 4.2.2 Felszállási repülési pálya A kritikus hajtómű meghibásodása esetén, a felszállás utáni meghatározott ponttól (DPATO), vagy másik lehetőségként, legkésőbb a felszálló terület felszínéhez viszonyított 60 m (200 láb) magasságtól tartsák be a 4.1.2.1 és 4.1.2.2 pontok előírásait. 4.2.3 Útvonal Tartsák be a 4.1.3 pont előírásait 4.2.4 Megközelítés, leszállás és megszakított leszállás (A-8 és A-9 ábrák) A forgószárnyas légijármű számított leszálló súlya (tömege) a célállomáson vagy a kitérőn olyan legyen, hogy:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes